
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 208 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

203. Σύσταση Τμήματος Ποιότητας και Αποδοτικότη- 

τας σε Κεντρική Υπηρεσία Υπουργείου Εξωτερικών 
- Τροποποίηση και συμπλήρωση π.δ. 230/1998 «Αρ¬ 
μοδιότητες και διάρθρωση της Κεντρικής Υπηρεσί¬ 
ας του Υπουργείου Εξωτερικών» (Α' 177). 1 

204. Ίδρυση κλάδου εκπαιδευτικού προσωπικού ΠΕ34 

Ιταλικής γλώσσας. 2 

205. Ίδρυση της Ανδρώας Ιερός Κοινοβιακής Μονής Με¬ 

γάλης Παναγίας Κουμαραδαίων, του Δήμου Πυθα¬ 
γορείου, του Νομού Σάμου, της Ιεράς Μητροπόλε- 
ως Σάμου και Ικαρίας. 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο π.δ/γμα 122/2006 αρμοδιό¬ 
τητας Υπουργείου Εθνικής Παιδείας και Θρησκευ¬ 


μάτων. 4 

Διόρθωση σφάλματος στο π. δ/γμα 164/2006 αρμοδιό¬ 
τητας Υπουργείου Εμπορικής Ναυτιλίας. 5 

Διόρθωση σφάλματος στην υπ’ αριθμ. 6904/5520 από¬ 
φαση της Ολομέλειας της Βουλής. 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 203 
Σύσταση Τμήματος Ποιότητας και Αποδοτικότητας σε Κε¬ 
ντρική Υπηρεσία Υπουργείου Εξωτερικών - Τροποποί¬ 
ηση και συμπλήρωση π.δ. 230/1998 «Αρμοδιότητες και 
διάρθρωση της Κεντρικής Υπηρεσίας του Υπουργείου 
Εξωτερικών» (Α' 177). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του ν. 2594/1998 «Κύρωση ως Κώδικα 
του σχεδίου νόμου “Οργανισμός του Υπουργείου Εξωτε¬ 
ρικών”» (Α' 62). 

2. Τις διατάξεις των παραγράφων 1 και 4 του άρθρου 6 
του ν. 3230/2004 «Καθιέρωση συστήματος διοίκησης με 
στόχους, μέτρηση της αποδοτικότητας και άλλες διατά¬ 
ξεις» (Α' 44). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυρώ- 


4 Οκτωβρίου 2006 

θηκε με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

4. Τις διατάξεις της υπ' αριθμ. 37930/ΔΙΟΕ 1264/14.10.2005 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432), όπως 
τροποποιήθηκε με την υπ' αριθμ. 5733/ΔΙΟΕ 179/9.2.2006 
(Β' 206) όμοιά της. 

5. Τις διατάξεις της υπ’ αριθμ. ΔΙΔΚ/Φ. 1/2/6139/23.3.2004 
απόφασης του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

6. Το γεγονός ότι από την εφαρμογή των διατάξεων 
του παρόντος διατάγματος προκαλείται ετήσια δαπάνη σε 
βάρος του κρατικού προϋπολογισμού ύψους επτά χιλιάδων 
ευρώ (7.000,00 €) περίπου, η οποία θα αντιμετωπίζεται από 
τις πιστώσεις του προϋπολογισμού του Υπουργείου Εξωτε¬ 
ρικών (Ειδ. Φ. 09-110). Η ανωτέρω δαπάνη κατά το τρέχον 
οικονομικό έτος ανέρχεται σε πέντε χιλιάδες πεντακόσια 
ευρώ (5.500,00 €) περίπου. 

7. Την υπ’ αριθμ. 239/2006 γνωμοδότηση του Συμβουλίου 
της Επικράτειας, με πρόταση της Υπουργού Εξωτερικών 
και των Υφυπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, απο¬ 
φασίζουμε: 

Άρθρο 1 

Οι διατάξεις του άρθρου 43 του π.δ. 230/1998 (Α' 177) 
αντικαθίστανται ως εξής: 

Αρθρο 43 
Αρμοδιότητες 

1. Η ΣΤ' Γενική Διεύθυνση είναι αρμόδια για: 

α. Το γενικό συντονισμό του συνόλου των διοικητικών 
και οικονομικών θεμάτων, που ανήκουν στην αρμοδιότητα 
των Α', Β', Γ, Δ' και Ε' Γ ενικών Διευθύνσεων και των λοιπών 
Υπηρεσιών. 

β. Το γενικό συντονισμό των Διευθύνσεων, που υπάγονται 
σε αυτή. 

2. Ειδικότερα η ΣΤ' Γενική Διεύθυνση Διοικητικού είναι 
αρμόδια για: 

α. Τη μελέτη και εισήγηση για τη λήψη αποφάσεων για 
τον έγκαιρο προσδιορισμό κατά κατηγορίες των αναγκών 
του Υπουργείου σε προσωπικό, υλικό και εγκαταστάσεις 
για την πλήρη στελέχωση και εφοδιασμό των διαφόρων 
Υπηρεσιών του. 

β. Το χειρισμό όλων των θεμάτων προσωπικού, όπως για 
παράδειγμα όσων ανάγονται στο διορισμό ή την πρόσληψη, 
τη γενική υπηρεσιακή εξέλιξη, την τοποθέτηση και τη μετα¬ 
κίνησή του, την κλήση στο Κέντρο των Προϊσταμένων των 

Αρχών της Εξωτερικής Υπηρεσίας και άλλων υπαλλήλων 
για εκτέλεση υπηρεσίας, τις αποσπάσεις. 

γ. Τη μελέτη σε συνεργασία με τις άλλες Γενικές Διευ¬ 
θύνσεις και διατύπωση προτάσεων για την ίδρυση νέων 
Αρχών της Εξωτερικής Υπηρεσίας ή την κατάργηση υφι¬ 
σταμένων. 

δ. Τη διασφάλιση της επικοινωνίας της Κεντρικής Υπη¬ 
ρεσίας του Υπουργείου με τις Αρχές της Εξωτερικής Υπη¬ 
ρεσίας. 

ε. Τη σύνταξη μελετών και υποβολή εισηγήσεων για την 
οργάνωση, λειτουργία και εκπλήρωση της αποστολής του 
Υπουργείου Εξωτερικών. 

στ. Την εφαρμογή συστημάτων διοίκησης ολικής ποιό¬ 
τητας και μέτρησης της ποιότητας και αποδοτικότητας 
της διοικητικής δράσης των Υπηρεσιών του Υπουργείου 
Εξωτερικών. 

3. Επίσης η ΣΤ' Γενική Διεύθυνση είναι αρμόδια για: 
α. Τη σύνταξη του ετήσιου προϋπολογισμού για την κά¬ 
λυψη των αναγκών των Διευθύνσεων και Υπηρεσιών, που 
υπάγονται σε αυτή, τη σύνταξη του ετήσιου προϋπολογι¬ 
σμού του Υπουργείου Εξωτερικών και την παρακολούθηση 
της πορείας των πιστώσεών του. 

β. Τη συγκέντρωση των δικαιολογητικών όλων των δα¬ 
πανών της Κεντρικής και Εξωτερικής Υπηρεσίας και την 
προώθησή τους στις αρμόδιες υπηρεσίες ελέγχου. 

γ. Την προμήθεια και διαχείριση των αναγκαιούντων μη¬ 
χανημάτων, υλικών και άλλων εφοδίων. 

δ. Τη διαχείριση της Πάγιας Προκαταβολής της Κεντρικής 
Υπηρεσίας του Υπουργείου Εξωτερικών. 

ε. Την παροχή των απαραίτητων στοιχείων και πληρο¬ 
φοριών της αρμοδιότητάς της στα άλλα Υπουργεία, Υπηρε¬ 
σίες και Οργανισμούς για τη χάραξη της γενικής πολιτικής 
τους και την αντιμετώπιση των παρουσιαζομένων εκάστοτε 
προβλημάτων και υποθέσεών τους. 

3. Είναι επίσης αρμόδια να προβαίνει στην: 
α. Παρακολούθηση, συντονισμό και έλεγχο του έργου 
των διπλωματικών αρχών για τα θέματα της αρμοδιότητάς 
της. 

β. Παροχή κατευθύνσεων και οδηγιών στις αρχές της 
Εξωτερικής Υπηρεσίας για τα θέματα της αρμοδιότητάς 
της. 

γ. Μελέτη και σύνταξη σχεδίων για τα οικονομικά και 
τεχνικά θέματα του Υπουργείου Εξωτερικών. 

Άρθρο 2 

Οι διατάξεις του άρθρου 46 του π.δ. 230/1998 (Α' 177) 
αντικαθίστανται ως εξής: 

Άρθρο 46 

ΣΤ1 Διεύθυνση Προσωπικού και Διοικητικής 
Οργάνωσης Αρμοδιότητες - Διάρθρωση 

1. Η ΣΤ1 Διεύθυνση Προσωπικού και Διοικητικής Οργάνω¬ 
σης περιλαμβάνει εννέα (9) Τμήματα. 

2. Οι αρμοδιότητες κατά Τμήμα της ΣΤ1 Διεύθυνσης κα- 
τανέμονται ως ακολούθως: 

I. Τμήμα Μόνιμου Προσωπικού 
Στην αρμοδιότητα του Τμήματος ανήκουν: 
α. Η ρύθμιση κάθε θέματος, που ανάγεται στο διορισμό, 
την πρόσληψη, τη μονιμοποίηση υπαλλήλων και γενικά στην 
υπηρεσιακή εξέλιξη και κατάστασή τους. 

β. Ο προγραμματισμός των τοποθετήσεων, μεταθέσεων 
και αποσπάσεων του ανωτέρω προσωπικού, η πραγματο¬ 
ποίησή τους και η κατανομή οργανικών θέσεων. 

γ. Ο προγραμματισμός των κανονικών αδειών απουσίας 
και η μέριμνα για την έγκριση των κάθε είδους αδειών 
απουσίας του μονίμου προσωπικού. 

δ. Η τήρηση της διαδικασίας εφαρμογής των πειθαρχικών 
διατάξεων και της επιβολής πειθαρχικών ποινών για το 
μόνιμο προσωπικό, 
ε. Θέματα υπερωριών. 


στ. Ο έλεγχος όλου του προσλαμβανομένου μονίμου 
προσωπικού κάθε κατηγορίας και κλάδου. 

ζ. Η συγκρότηση και σύγκληση των Υπηρεσιακών Συμ¬ 
βουλίων. 

η. Η εποπτεία σύνταξης των φύλλων αξιολόγησης και εκ¬ 
θέσεων δραστηριότητας, η τήρηση και συνεχής ενημέρωση 
των ατομικών φακέλων, πινάκων και επετηρίδων όλων των 
υπαλλήλων του Υπουργείου Εξωτερικών, 
θ. Η τήρηση της διαδικασίας διαπίστευσης Πρέσβεων, 
ι. Η τήρηση της διαδικασίας απαλλαγής των υπαλλήλων 
από τα καθήκοντά τους. 

ια. Η υποβολή προτάσεων για την απονομή παρασήμων 
στους υπαλλήλους του Υπουργείου Εξωτερικών. 

II. Τμήμα μη Μόνιμου Προσωπικού. 

Στην αρμοδιότητα του Τμήματος ανήκουν: 
α. Η ρύθμιση κάθε θέματος, που ανάγεται στην πρόσληψη 
και το διορισμό υπαλλήλων με σύμβαση και μετακλητών, 
στην εν γένει υπηρεσιακή εξέλιξη και κατάστασή τους κα¬ 
θώς και στις συμβάσεις ανάθεσης έργων με μίσθωση σε 
τρίτους. 

β. Η μέριμνα για την έγκριση κάθε είδους αδειών απου¬ 
σίας του μη μονίμου προσωπικού. 

γ. Η τήρηση διαδικασίας εφαρμογής των πειθαρχικών 
διατάξεων και της επιβολής πειθαρχικών ποινών για το 
μη μόνιμο προσωπικό. 

III. Τμήμα Νομοθεσίας και Διοικητικής Οργάνωσης. 

Στην αρμοδιότητα του Τμήματος ανήκουν: 

α. Η σύνταξη μελετών για θέματα αρμοδιότητας της ΣΤ1 
Διεύθυνσης, 

β. Η παρακολούθηση της νομοθεσίας σχετικά με τα θέ¬ 
ματα αρμοδιότητας της Διεύθυνσης. 

γ. Ο χειρισμός όλων των θεμάτων οργάνωσης των Υπη¬ 
ρεσιών του Υπουργείου. 

δ. Η μέριμνα για την οργάνωση των εποπτευομένων από 
το Υπουργείο νομικών προσώπων σε συνεργασία με τις 
αρμόδιες κατά περίπτωση Διευθύνσεις σε σχέση με το 
αντικείμενο των νομικών προσώπων. 

ε. Η επεξεργασία στοιχείων για την εκτίμηση των ανα¬ 
γκών του Υπουργείου και των εποπτευομένων από το 
Υπουργείο Νομικών Προσώπων σε θέσεις προσωπικού και 
την κατανομή τους σε κλάδους, βαθμούς ή ειδικότητες, 
η περιγραφή και ανάλυση των καθηκόντων καθώς και ο 
καθορισμός των προσόντων κάθε θέσης. 

στ. Η εισήγηση για την ίδρυση και κατάργηση Αρχών της 
Εξωτερικής Υπηρεσίας. 

η. Ο νομοθετικός συντονισμός καθώς και η σύνταξη και 
προώθηση των απαιτουμένων νομοθετικών κειμένων. 

θ. Η μελέτη, υπόδειξη και παρακολούθηση της εφαρμογής 
μέτρων για την απλούστευση γραφειοκρατικών τύπων και 
διαδικασιών και την κατάργηση περιττών διατυπώσεων, σε 
συνεργασία με τις αρμόδιες Υπηρεσίες. 

ι. Ο καθορισμός σε συνεργασία με τις αρμόδιες Υπηρεσί¬ 
ες κατ’ αντικείμενο των δικαιολογητικών, που απαιτούνται 
κατά περίπτωση να υποβάλουν οι συναλλασσόμενοι με το 
Υπουργείο Εξωτερικών πολίτες. 

ια. Η μελέτη των χρησιμοποιούμενων εντύπων και η ει¬ 
σήγηση για τη βελτίωση και απλοποίησή τους καθώς και 
η σχεδίαση των απλουστευμένων εντύπων, ιδιαίτερα των 
απαραιτήτων για τις συναλλαγές των πολιτών με τις Υπη¬ 
ρεσίες. 

ιβ. Η μελέτη και εισήγηση μέτρων για την καθιέρωση 
προσφορότερων μεθόδων εργασίας για την ταχύτερη δι¬ 
εκπεραίωση των διοικητικών ενεργειών. 

ιγ. Η εισήγηση μέτρων για τη βελτίωση των συνθηκών 
εργασίας. 

IV. Τμήμα Δικαστικό 

Στην αρμοδιότητα του Τμήματος ανήκει η εν γένει αλ¬ 
ληλογραφία με τις δικαστικές αρχές γενικά. 

V. Τμήμα Διαβατηρίων 

Στην αρμοδιότητα του Τμήματος ανήκει η έκδοση και 
ανανέωση των ελληνικών διπλωματικών και υπηρεσιακών 
διαβατηρίων, η τήρηση μητρώου των ανωτέρω διαβατη¬ 
ρίων, τα οποία εκδόθηκαν, και η σχετική με τα ανωτέρω 
θέματα αλληλογραφία. 

VI. Τμήμα Άμισθων Προξενικών Αρχών. 

Στην αρμοδιότητα του Τμήματος ανήκουν: 

α. Η εισήγηση για την ίδρυση και κατάργηση των Αμίσθων 
Προξενικών Αρχών, 

β. Η μέριμνα γενικά για τις Άμισθες Προξενικές Αρχές 
της Ελλάδας στην αλλοδαπή (διορισμός, προξενικά διπλώ¬ 
ματα κ.λπ.). 

VII. Τμήμα Βεβαιώσεων 

Στην αρμοδιότητα του Τμήματος ανήκουν: 
α. Η χορήγηση κάθε φύσης πιστοποιητικών ή βεβαιώσεων, 
που αφορούν στο προσωπικό ή τις αρχές του Υπουργείου 
Εξωτερικών. 

β. Η τήρηση διαδικασίας συνταξιοδότησης και η έκδοση 
των σχετικών πιστοποιητικών. 

γ. Η τήρηση των διαδικασιών αναγνώρισης προϋπηρεσίας 
και μισθολογικής προσαύξησης. 

VIII. Τμήμα Διοικητικής Μέριμνας 

Στην αρμοδιότητα του Τμήματος ανήκουν: 
α. Η ευταξία γενικά στα κτίρια της Κεντρικής Υπηρεσίας 
και η παροχή κατευθύνσεων και οδηγιών στο αρμόδιο για 
την τήρησή τους προσωπικό. 

β. Η μέριμνα για κάθε θέμα, το οποίο ανάγεται στην 
κατανομή των χώρων και των κινητών αντικειμένων, τα 
οποία διατίθενται για τον εξοπλισμό τους. 

γ. Η έγκαιρη προετοιμασία των αιθουσών συσκέψεων 
και συνεδριάσεων και γενικά κάθε θέμα, που αφορά στην 
εύρυθμη λειτουργία τους. 

δ. Η παροχή προς χρήση του Αμφιθεάτρου και των αι¬ 
θουσών συσκέψεων του Υπουργείου Εξωτερικών. 

IX. Τμήμα Ποιότητας και Αποδοτικότητας 
Στην αρμοδιότητα του Τμήματος ανήκουν: 

Η μέτρηση της αποδοτικότητας και αποτελεσματικό- 
τητας, η εκτίμηση των αποτελεσμάτων και η διατύπωση 
συγκεκριμένων προτάσεων για την ποιοτική βελτίωση της 
λειτουργίας του Υπουργείου Εξωτερικών και των Υπηρεσι¬ 
ών, που υπάγονται σε αυτό. Ειδικότερα στην αρμοδιότητα 
του Τμήματος ανήκουν: 

α. Η εφαρμογή συστημάτων και μεθόδων μέτρησης απο¬ 
δοτικότητας και αποτελεσματικότητας των μονάδων του 
Υπουργείου Εξωτερικών και των Υπηρεσιών, που υπάγονται 
σε αυτό, σε συνεργασία με τη Διεύθυνση Ποιότητας και 
Αποδοτικότητας του Υπουργείου Εσωτερικών, Δημόσιας 
Διοίκησης και Αποκέντρωσης. 

β. Η διεξαγωγή ερευνών αποδοτικότητας των ανωτέρω 
υπηρεσιών. 

γ. Ο προσδιορισμός και η εξειδίκευση σε συνεργασία με 
τη Διεύθυνση Ποιότητας και Αποδοτικότητας του Υπουρ¬ 
γείου Εσωτερικών, Δημόσιας Διοίκησης και Αποκέντρωσης 
δεικτών μέτρησης αποδοτικότητας, αποτελεσματικότητας 
και ποιότητας και η προώθηση της κοινής υπουργικής από¬ 
φασης της διάταξης της παραγράφου 4 του άρθρου 5 του 
ν. 3230/2004, με την οποία εξειδικεύονται περαιτέρω οι 
γενικοί και ορίζονται ειδικοί κανόνες. 

δ. Η εφαρμογή πολιτικών για τη συγκριτική επίδοση των 
υπηρεσιών των μονάδων του Υπουργείου Εξωτερικών και 
των υπηρεσιών, που υπάγονται σε αυτό, σε συνεργασία με 
τη Διεύθυνση Ποιότητας και Αποδοτικότητας του Υπουργείου 
Εσωτερικών, Δημόσιας Διοίκησης και Αποκέντρωσης. 

ε. Η διατύπωση συγκεκριμένων προτάσεων για τη βελ¬ 
τίωση της αποδοτικότητας και αποτελεσματικότητας της 
λειτουργίας του Υπουργείου Εξωτερικών και των υπηρε¬ 
σιών, που υπάγονται σε αυτό, ώστε να ανταποκρίνονται 
πληρέστερα στις ανάγκες των πολιτών. 


στ. Η παρακολούθηση και αξιολόγηση της εφαρμογής 
των πιο πάνω προτάσεων. 

ζ. Η εισήγηση των αναγκαίων μέτρων για την καθιέρωση 
συστημάτων διοίκησης ολικής ποιότητας και διαδικασιών 
αυτοαξιολόγησης (κοινό πλαίσιο αξιολόγησης, διαδικασίες 
πιστοποίησης βάσει του Διεθνούς Οργανισμού Πιστοποί- 
ησης-130). 

η. Η σύνταξη εκθέσεων αποτελεσμάτων για τις επιμέρους 
αξιολογήσεις. 

θ. Η σύνταξη ετήσιας έκθεσης απολογισμού των απο¬ 
τελεσμάτων λειτουργίας του Υπουργείου Εξωτερικών, η 
οποία υποβάλλεται στον Υπουργό Εξωτερικών και διαβι¬ 
βάζεται στη Διεύθυνση Ποιότητας και Αποδοτικότητας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης. 

ι. Η συλλογή στοιχείων και δεδομένων, που αναφέρονται 
στην αποδοτικότητα, αποτελεσματικότητα και ποιότητα 
των μονάδων του Υπουργείου Εξωτερικών και των υπηρε¬ 
σιών, που υπάγονται σε αυτό. 

ια. Η παρακολούθηση της εξέλιξης και επεξεργασίας των 
ανωτέρω στοιχείων καθώς και στην προώθηση της ενημέ¬ 
ρωσης με κάθε πρόσφορο τρόπο. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στην Υπουργό Εξωτερικών ανατίθεται η δημοσίευση και 
εκτέλεση του παρόντος διατάγματος. 

Αθήνα, 28 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΑΣ ΔΟΥΚΑΣ 

ΕΞΩΤΕΡΙΚΩΝ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 204 
Ίδρυση κλάδου εκπαιδευτικού προσωπικού ΠΕ34 
Ιταλικής γλώσσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του ν. 1566/1985 
(167 Α'). 

2. Το άρθρο 90 του κώδικα νομοθεσίας για την Κυβέρνηση 
και τα κυβερνητικά όργανα, που κυρώθηκε με το άρθρο 
πρώτο του π.δ. 63/2005 (Α' 98), με το οποίο αποδίδονται 
οι διατάξεις του άρθρου 29Α του ν. 1558/1985 (Α' 137), όπως 
τροποποιήθηκε, περί ελέγχου των δαπανών που προκαλούν 
οι κανονιστικές διοικητικές πράξεις. 

3. Την υπ' αριθμ. 20/2005 πράξη του Παιδαγωγικού Ιν¬ 
στιτούτου. 

4. Το γεγονός ότι με τις ρυθμίσεις των διατάξεων του 
παρόντος δεν προκαλείται δαπάνη σε βάρος του Κρατικού 
Προϋπολογισμού για το τρέχον και τα επόμενα οικονομικά 
έτη. 

5. Την υπ’ αριθμ. 33/2006 γνωμοδότηση του Συμβουλίου 
της Επικράτειας με πρόταση των Υπουργών Οικονομίας 
και Οικονομικών, Εσωτερικών, Δημόσιας Διοίκησης και 
Αποκέντρωσης και Εθνικής Παιδείας και Θρησκευμάτων, 
αποφασίζουμε: 




2286 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο μόνο 

1. Ιδρύεται νέος κλάδος εκπαιδευτικού προσωπικού της 
δευτεροβάθμιας εκπαίδευσης ως εξής: 

Κλάδος ΠΕ 34 Ιταλικής Γλώσσας 

Τα προσόντα διορισμού του εκπαιδευτικού προσωπικού 
στον παραπάνω κλάδο ορίζονται ως εξής: 

Πτυχίο τμήματος Ιταλικής Γλώσσας και Φιλολογίας ή 
πτυχίο τμήματος Ιταλικής και Ισπανικής Γλώσσας και Φι¬ 
λολογίας με κατεύθυνση Ιταλικής Γλώσσας και Φιλολογίας 
Πανεπιστημίου της ημεδαπής ή ισότιμο αντιστοίχου ειδι¬ 
κότητας ομοταγούς ιδρύματος της αλλοδαπής. 

2. Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Ιουνίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 205 
Ίδρυση της Ανδρώας Ιεράς Κοινοβιακής Μονής Μεγάλης 
Παναγίας Κουμαραδαίων, του Δήμου Πυθαγορείου, του 
Νομού Σάμου, της Ιεράς Μητροπόλεως Σάμου και Ικα¬ 
ρίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 39 παρ. 3 του ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98). 

3. Την υπ’ αριθμ. 210/28.4.2006 σύμφωνη γνώμη του Επι¬ 
χωρίου Μητροπολίτου της Ιεράς Μητροπόλεως Σάμου και 
Ικαρίας. 

4. Την έγκριση της Διαρκούς Ιεράς Συνόδου της Εκκλη¬ 
σίας της Ελλάδος, που δόθηκε στη ΛΒ'/5.5.2006 συνεδρία 
της 149ης Συνοδικής Περιόδου. 

5. Τις διατάξεις της υπ' αριθμ. 37876/ΣΤ5/26.4.2004 κοινής 
απόφασης του Πρωθυπουργού και της Υπουργού Εθνικής 
Παιδείας και θρησκευμάτων «Καθορισμός αρμοδιοτήτων 
Υφυπουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

6. Το γεγονός ότι από τις διατάξεις του διατάγματος 
δεν προκαλείται δαπάνη εις βάρος του Κρατικού Προϋ¬ 
πολογισμού ή του Προϋπολογισμού Ν.Π.Δ.Δ. 

7. Την υπ’ αριθμ. 217/2006 γνωμοδότηση του Συμβουλίου 
της Επικράτειας, με πρόταση του Υφυπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Ιδρύεται η Ανδρώα Ιερά Κοινοβιακή Μονή Μεγάλης Πανα¬ 
γίας Κουμαραδαίων, του Δήμου Πυθαγορείου, του Νομού 
Σάμου, της Ιεράς Μητροπόλεως Σάμου και Ικαρίας. 


Αρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 12 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο Π.δ/γμα 122/2006 που δημοσιεύθηκε στο ΦΕΚ 123/ 
Α'/16.6.2006 μετά το εδάφιο η' της παρ. 2 του άρθρου 15, 
προστίθεται εδάφιο θ' που παραλείφθηκε, ως ακολούθως: 

«θ. Των Τμημάτων: α) Προυπολογισμού-Λογιστηρίου Κλη¬ 
ροδοτημάτων και β) Διαχείρισης Κληροδοτημάτων, προί- 
στανται υπάλληλοι με βαθμό Α' του Κλάδου ΤΕ Διοικητικού 
ή ΠΕ Οικονομικού και αν δεν υπάρχουν, του Κλάδου ΤΕ 
Διοικητικού - Λογιστικού ή του Κλάδου ΔΕ Διοικητικών 
Γραμματέων, σύμφωνα με τις κείμενες διατάξεις». 

Το εδάφια θ, ι, ια ιβ, ιγ και ιδ της ίδιας παραγράφου 
αναριθμούνται σε ι, ια, ιβ, ιγ, ιδ και ιε αντίστοιχα. 

(Από το Υπουργείο Εθνικής Παιδείας 
και Θρησκευμάτων) 

-♦- 

(5) 

Στο Π.δ/γμα 164/2006 αρμοδιότητας Υπουργείου Εμπορι¬ 
κής Ναυτιλίας που δημοσιεύθηκε στο ΦΕΚ 173/Α'/16.8.2006 
και αφορά Επιθεώρηση των τελικών ελικοφόρων αξόνων 
και των περιοδικών ελέγχων αεροφαλακίων των εμπορικών 
πλοίων επιφέρονται οι πιο κάτω διορθώσεις: 

α) Στη σελ. 2028, α' στήλη, στον 6ο στίχο, από το λαν¬ 
θασμένο «δ.Έλικες με κατακόρυφο άξονα: Σύστημα πρόω¬ 
σης», στο ορθό: «8. Έλικες με κατακόρυφο άξονα: Σύστημα 
πρόωσης» και Μετά την παράγραφο «γ.» το «δ.» γίνεται 
κανονικά παράγραφος, όπως: «δ. Ειδικότερα σε αξονικό 
σύστημα εγκατεστημένο σε». 

Επίσης στην παράγραφο «ε.» στο τέλος, το κόμμα γίνεται 
τελεία ούτως «ε. Μέτρηση ελευθεριών», και 
Στη β' στήλη, μετά το «άρθρο 5», από το λανθασμένο στί¬ 
χο «Ειδικά σε κλειστά ελαιολιποανομενα αξονικά..», στο σω¬ 
στό «Ειδικά σε κλειστά ελαιολιπαινόμενα αξονικά..», και 
β) Στη σελ. 2029, α' στήλη, μετά το «άρθρο 7», από το 
λανθασμένο «Γα αεροφυλάκια επιθεωρούνται εσωτερικά...», 
στο ορθό «Τα αεροφυλάκια επιθεωρούνται εσωτερικά...». 

(Από το Εθνικό Τυπογραφείο) 
-♦- 

( 6 ) 

Στην υπ’ αριθμ. 6904/5520 απόφαση της Ολομέλειας της 
Βουλής, που δημοσιεύθηκε στο ΦΕΚ 202/Α'/25.9.2006 και 
αφορά το θέμα περί δημοσιεύσεώς στην Εφημερίδα της 
Κυβερνήσεως αποφάσεως της Ολομέλειας της Βουλής 
«Τροποποίηση απόφασης της Ολομέλειας της Βουλής των 
Ελλήνων», στη σελ. 2238, α' στήλη, επιφέρεται η πιο κάτω 
διόρθωση: 

Στην παράγρ. «2» διορθώνεται ο λανθασμένος στίχος «2. 
Την κατά την Ρ/Α' συνεδρίαση της 19.9.2006 ....», 
στο ορθό «2. Την κατά την Ρ^Α' συνεδρίαση της 
19.9.2006 ...... 

(Από το Εθνικό Τυπογραφείο) 

